SL Uradni list Evropske unije L 143/4

SKLEP SKUPNEGA ODBORA EGP

št. 18/2010

z dne 1. marca 2010

o spremembi Priloge I (Veterinarske in fitosanitarne zadeve) in Priloge II (Tehnični predpisi, standardi, preskušanje in certificiranje) k Sporazumu EGP

SKUPNI ODBOR EGP JE –

ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (Sporazum), in zlasti člena 98 Sporazuma,

ob upoštevanju naslednjega:

(1) Priloga I k Sporazumu je bila spremenjena s Sklepom Skupnega odbora EGP št. 1/2010 z dne 29. januarja 2010 (1).

(2) Priloga II k Sporazumu je bila spremenjena s Sklepom Skupnega odbora EGP št. 4/2010 z dne 29. januarja 2010 (2).

(3) Uredbo Sveta (ES) št. 301/2008 z dne 17. marca 2008 o prilagoditvi Priloge I k Uredbi (ES) št. 882/2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (3), je treba vključiti v Sporazum.

(4) Uredbo Komisije (ES) št. 737/2008 z dne 28. julija 2008 o imenovanju referenčnih laboratorijev Skupnosti za bolezni rakov, steklino in govejo tuberkulozo, določitvi dodatnih pristojnosti in nalog referenčnih laboratorijev Skupnosti za steklino in govejo tuberkulozo ter spremembi Priloge VII k Uredbi (ES) št. 882/2004 Evropskega parlamenta in Sveta (4) je treba vključiti v Sporazum.

(5) Uredbo Komisije (ES) št. 1019/2008 z dne 17. oktobra 2008 o spremembi Priloge II k Uredbi Evropskega parlamenta in Sveta (ES) št. 852/2004 o higieni živil (5) je treba vključiti v Sporazum.

(6) Uredbo Komisije (ES) št. 1020/2008 z dne 17. oktobra 2008 o spremembi prilog II in III k Uredbi (ES) št. 853/2004 Evropskega parlamenta in Sveta o posebnih higienskih pravilih za živila živalskega izvora ter Uredbe (ES) št. 2076/2005 v zvezi z označevanjem identifikacije, surovim mlekom in mlečnimi izdelki, jajci in jajčnimi izdelki ter nekaterimi ribiškimi proizvodi (6) je treba vključiti v Sporazum.

(7) Uredbo Komisije (ES) št. 1021/2008 z dne 17. oktobra 2008 o spremembi prilog I, II in III k Uredbi (ES) št. 854/2004 Evropskega parlamenta in Sveta o posebnih pravilih za organizacijo uradnega nadzora proizvodov živalskega izvora, namenjenih prehrani ljudi ter Uredbe (ES) št. 2076/2005 v zvezi z živimi školjkami, nekaterimi ribiškimi proizvodi in osebjem, ki pomaga pri uradnih nadzorih v klavnicah (7), je treba vključiti v Sporazum.

(8) Uredbo Komisije (ES) št. 1022/2008 z dne 17. oktobra 2008 o spremembi Uredbe (ES) št. 2074/2005 v zvezi z mejnimi vrednostmi skupnega hlapnega bazičnega dušika (TVB-N) (8) je treba vključiti v Sporazum.

(9) Uredbo Komisije (ES) št. 1023/2008 z dne 17. oktobra 2008 o spremembi Uredbe (ES) št. 2076/2005 glede podaljšanja prehodnega obdobja, odobrenega nosilcem živilske dejavnosti, ki uvažajo ribje olje, namenjeno za prehrano ljudi (9), je treba vključiti v Sporazum.

(10) Uredbo Komisije (ES) št. 1029/2008 z dne 20. oktobra 2008 o spremembi Uredbe (ES) št. 882/2004 Evropskega parlamenta in Sveta za posodobitev sklicevanja na nekatere evropske standarde (10) je treba vključiti v Sporazum.

(11) Uredbo Komisije (ES) št. 1250/2008 z dne 12. decembra 2008 o spremembi Uredbe (ES) št. 2074/2005 v zvezi z zahtevami za izdajo spričeval za ribiške proizvode, žive školjke, iglokožce, plaščarje in morske polže, namenjene za prehrano ljudi (11), je treba vključiti v Sporazum.

(12) Odločbo Komisije 2008/337/ES z dne 24. aprila 2008 o spremembi Odločbe 2006/968/ES o izvajanju Uredbe Sveta (ES) št. 21/2004 glede smernic in postopkov za identifikacijo in registracijo ovc in koz (12) je treba vključiti v Sporazum.

(13) Odločbo Komisije 2008/654/ES z dne 24. julija 2008 o smernicah za pomoč državam članicam pri pripravi letnega poročila o enotnem večletnem nacionalnem načrtu nadzora iz Uredbe (ES) št. 882/2004 Evropskega parlamenta in Sveta (13) je treba vključiti v Sporazum.

(14) V zvezi s poglavjem I Priloge I se ta sklep uporablja za Islandijo, in sicer s prehodnim obdobjem, določenim v odstavku 2 uvodnega dela poglavja I Priloge I, na področjih, ki se niso uporabljala za Islandijo pred spremembo tega poglavja s Sklepom Skupnega odbora EGP št. 133/2007 z dne 26. oktobra 2007 (14).

(15) Ta sklep se ne uporablja za Lihtenštajn –

SPREJEL NASLEDNJI SKLEP:

Člen 1

Prilogi I in II k Sporazumu se spremenita, kakor je določeno v Prilogi k temu sklepu.

Člen 2

Besedila uredb (ES) št. 301/2008, (ES) št. 737/2008, (ES) št. 1019/2008, (ES) št. 1020/2008, (ES) št. 1021/2008, (ES) št. 1022/2008, (ES) št. 1023/2008, (ES) št. 1029/2008 in (ES) št. 1250/2008 ter odločb 2008/337/ES in 2008/654/ES v islandskem in norveškem jeziku, ki se objavijo v Dopolnilu EGP k Uradnemu listu Evropske unije, so verodostojna.

Člen 3

Ta sklep začne veljati na dan začetka veljavnosti Sklepa Skupnega odbora EGP št. 137/2007 z dne 26. oktobra 2007 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (15). V primeru, da obvestila niso bila predložena do navedenega dne, sklep začne veljati dan po predložitvi zadnjega obvestila Skupnemu odboru EGP. Ta sklep se začasno uporablja od 1. marca 2010 do začetka njegove veljavnosti.

Člen 4

Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

V Bruslju, 1. marca 2010 Za Skupni odbor EGP Predsednik Alan SEATTER

(1) UL L 101, 22.4.2010, str. 1.

(2) UL L 101, 22.4.2010, str. 10.

(3) UL L 97, 9.4.2008, str. 85.

(4) UL L 201, 30.7.2008, str. 29.

(5) UL L 277, 18.10.2008, str. 7.

(6) UL L 277, 18.10.2008, str. 8.

(7) UL L 277, 18.10.2008, str. 15.

(8) UL L 277, 18.10.2008, str. 18.

(9) UL L 277, 18.10.2008, str. 21.

(10) UL L 278, 21.10.2008, str. 6.

(11) UL L 337, 16.12.2008, str. 31.

(12) UL L 115, 29.4.2008, str. 33.

(13) UL L 214, 9.8.2008, str. 56.

(14) UL L 100, 10.4.2008, str. 27.

(15) Navedena ni nobena ustavna zahteva.